Afabet

Afabet (tigrinja: ኣፍዓበት) er en by i det nordlige Eritrea og administrasjonssentrum i Afabet-distriktet. Byen ble etablert som militærbase i Eritreas tid som Italiensk koloni, frigjort fra etiopiske styrker i 1988. Etter frigjøringen har byen vokst raskt som ledd i konsolideringer av bosetningene i distriktet.

Byen var sted for et stort slag i Den eritreiske selvstendighetskrigen. Slaget om Afabet varte i tre dager, og resulterte i Etiopias første store nederlag, der Nadew-kommandoen ble nedkjempet. Byens omfattende nettverk av skyttergraver er bevart som historisk minnesmerke.

Referanser 

Kategori:Byer i Eritrea